NORAKSTS

|  |  |
| --- | --- |
| 20.02.2024. | Nr.2/7 |

###### GROZĪJUMI JELGAVAS PILSĒTAS DOMES 2020. GADA 30. APRĪĻA LĒMUMĀ NR.7/6 “PROJEKTA “PILSSALAS IELAS DEGRADĒTĀS TERITORIJAS SAKĀRTOŠANA” IESNIEGUMA IESNIEGŠANA”

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas pilsētas domes 2020. gada 30. aprīļa lēmumu Nr.7/6 “Projekta “Pilssalas ielas degradētās teritorijas sakārtošana” iesnieguma iesniegšana” un 2020. gada 21. augustā starp Centrālo finanšu un līgumu aģentūru un Jelgavas pilsētas domi noslēgto Vienošanos par Eiropas Savienības fonda projekta īstenošanu Nr. 5.5.1.0/20/I/002 (turpmāk - Vienošanās), Jelgavas valstspilsētas pašvaldība īsteno projektu “Pilssalas ielas degradētās teritorijas sakārtošana” (turpmāk – Projekts).

Īstenojot Projekta darbību “Ūdenstūrisma un sporta bāzes būvniecība”, 2023. gada 10. oktobrī tika noslēgta Vienošanās Nr.2 pie būvdarbu līguma Nr. ADM/3-24/22/157 “Ūdenstūrisma un sporta bāzes jaunbūves būvdarbi”, kā rezultātā kopējās Projekta izmaksas ir samazinājušās par 7 324,30 *euro*. Līdz ar to Projekta kopējās izmaksas ir 11 333 933,06 *euro.* Projekta attiecināmās izmaksas ir 6 288 285,01 *euro*, t.sk. 3 400 000.00 *euro* - Eiropas Reģionālās attīstības fonda finansējums, 150 000,00 *euro* – valsts budžeta dotācija pašvaldībām un 2 738 285,01 *euro* – Jelgavas valstspilsētas pašvaldības līdzfinansējums. Projekta kopējie neattiecināmie izdevumi ir 5 045 648,05 *euro*, kas ir Jelgavas valstspilsētas pašvaldības finansējums.

Ņemot vērā iepriekš minēto un, lai nodrošinātu Projekta īstenošanu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas pilsētas domes 2020. gada 30. aprīļa lēmumā Nr.7/6 “Projekta “Pilssalas ielas degradētās teritorijas sakārtošana” iesnieguma iesniegšana” (turpmāk – Lēmums) šādus grozījumus:

1. Izteikt Lēmuma 1. punkta otro teikumu šādā redakcijā:

“Projekta kopējās izmaksas ir 11 333 933,06 *euro* (vienpadsmit miljoni trīs simti trīsdesmit trīs tūkstoši deviņi simti trīsdesmit trīs *euro*, 06 *centi*), t.sk. 3 400 000,00 *euro* (trīs miljoni četri simti tūkstoši *euro*) ir Eiropas Reģionālās attīstības fonda finansējums, 150 000,00 *euro* (viens simts piecdesmit tūkstoši *euro*) ir valsts budžeta dotācija pašvaldībām un 7 783 933,06 *euro* (septiņi miljoni septiņi simti astoņdesmit trīs tūkstoši deviņi simti trīsdesmit trīs *euro*, 06 *centi*) ir Jelgavas valstspilsētas pašvaldības finansējums.”

1. Izteikt Lēmuma 2.punktu šādā redakcijā:

“2. Projekta apstiprināšanas gadījumā Finanšu departamentam:

* 1. ņemt aizņēmumu Valsts kasē vai citā kredītiestādē projekta īstenošanai:
		1. priekšfinansējuma un līdzfinansējuma nodrošināšanai 2023. gadā – 4 310 009,87 *euro* (četri miljoni trīs simti desmit tūkstoši deviņi *euro*, 87 *centi*);
		2. priekšfinansējuma un līdzfinansējuma nodrošināšanai 2024. gadā – 1 978 275,21 *euro* (viens miljons deviņi simti septiņdesmit astoņi tūkstoši divi simti septiņdesmit pieci *euro*, 21 *cents*);
		3. pašvaldības finansējuma nodrošināšanai (neattiecināmo izmaksu segšanai) 2024.gadā – 1 500 000,00 *euro* (viens miljons pieci simti tūkstoši *euro*);
	2. paredzēt pašvaldības līdzfinansējumu 2024. gada budžetā attiecināmo un neattiecināmo izmaksu segšanai– 350 647 ,98 *euro* (trīs simti piecdesmit tūkstoši seši simti četrdesmit septiņi *euro*, 98 *centi*).”

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 20. februārī